39. ΑΠΟΦΑΣΙΣ ΥΠΟΥΡΓΟΥ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. ΥΠΠΕ/ΔΙΟΙΚ/Α/69280 της 20/31 Δεκ.  1977 (ΦΕΚ Β΄ 1333) Περί μετατροπής οργανικής θέσεως στον κλάδο ΜΕ6 συντηρητών έργων τέχνης του Υπουργείου Πολιτισμού και Επιστημών. Με την 68787/19.12.1977 υπουργική απόφαση, που εκδόθηκε σύμφωνα με τις κείμενες διατάξεις, διαπιστώθηκε ότι μία (1) μόνιμη οργανική θέση του Προσωρινού Κλάδου ΜΕ6 Συντηρητών Έργων Τέχνης του Υπουργείου Πολιτισμού και Επιστημών, μετατράπηκε αυτοδικαίως από την ημέρα της κενώσεώς της (11.11.1977) σε θέση επί συμβάσει ιδιωτικού δικαίου αορίστου χρόνου, σύμφωνα με τις διατάξεις του Ν.Δ. 385/1969. Ύστερα από την ανωτέρω μεταβολή η οργανική σύνθεση των θέσεων αυτών που προβλέπονται από τις διατάξεις των άρθρων 70 και 82 του Π.Δ. 941/1977, διαμορφώνεται ως εξής: Κλάδος ΜΕ6 Συντηρητών Έργων Τέχνης (προσωρινός) άρθρ. 70 Π.Δ. 941/77: Περιλαμβάνει 10 θέσεις διακρινόμενες κατά βαθμούς ως εξής: α)Οκτώ θέσεις με βαθμό 5ο, και β)Δύο θέσεις με βαθμούς 10ο-6ο. Προσωπικό επί σχέσει εργασίας ιδιωτικού δικαίου (άρθρ. 82, παρ. 1 εδάφ. ι΄ Π.Δ. 941/77): 24 θέσεις Συντηρητών Έργων Τέχνης. Η οργανική σύνθεση των θέσεων του Κλάδου ΜΕ6 διαμορφώθηκε ως άνω από την Α/Φ50/ 54398/10716/15-20 Σεπτ. 1980 (ΦΕΚ Β΄ 937) απόφ. Υπ. Πολιτισμού και Επιστημών. 